Broj: -------/2024.

Datum: --------------------- 2024. godine

Temeljem Odluke Izvršnog odbora o (su) financiranju programa udruga punopravnih članica u 2024. godini Zajednice tehničke kulture Zadarske županije (br. 172/2024. od 12. 7. 2024.g.)

**ZAJEDNICA TEHNIČKE KULTURE ZADARSKE ŽUPANIJE**, Zadar, Ul. Ruđera Boškovića br. 5, OIB 07787247884, zastupana po ………………….. (u daljnjem tekstu: Davatelja financijskih sredstava)

i

**UDRUGA**, OIB 20468366224 s prebivalištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Korisnik)

sklapaju

**UGOVOR**

**o financijskoj potpori za 2024. godinu**

Ovim Ugovorom, ugovorne strane reguliraju međusobna prava i obveze u vezi s realizacijom odobrenog programa u tehničkoj kulturi iz sredstava Zajednice tehničke kulture Zadarske županije za 2024. godinu.

Korisniku su odobrena sredstva u iznosu od …………….EUR na žiro račun/IBAN Korisnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kod banke\_\_\_\_\_\_\_\_\_\_\_\_\_\_\_\_\_\_.

Sredstva iz čl. 2 ovog ugovora isplatit će se jednokratno ili u obrocima ovisno o mogućnostima Zajednice tehničke kulture Zadarske županije.

Ukoliko sredstva dobivena od strane Davatelja financijskih sredstava nisu u cijelosti dostatna za realizaciju programa, Korisnik se obvezuje sam osigurati razliku sredstava potrebnu za izvršenje programa.

Korisnik je obvezan sva sredstva dobivena od strane Davatelja financijskih sredstava utrošiti namjenski u skladu s prihvaćenim programom i ugovorenim troškovnikom najkasnije do 1. prosinca 2024. godine.

Radi kontrole namjenskog korištenja sredstava Korisnik se obvezuje da će Davatelju financijskih sredstava dostaviti programsko i financijsko izvješće za 2024. godinu najkasnije do 1. prosinca 2024. godine.

Korisnik financiranja obavezuje se voditi financijsko poslovanje, računovodstvene i knjigovodstvene evidencije u skladu sa zakonom i propisima te je Davatelju financijskih sredstava dužan omogućiti pristup istima.

Davatelj financijskih sredstava zadržava pravo kontinuiranog praćenja i vrednovanja izvršenja programa Korisnika, te preispitivanje financija i troškova u bilo koje vrijeme trajanja sufinanciranja u razdoblju od 1 godine nakon završetka programa.

Davatelj financijskih sredstava ima pravo obustaviti dodjelu ugovorenih sredstava ili zatražiti povrat već doznačenih sredstava, ukoliko Korisnik: a) ne realizira Program utvrđen troškovnikom, Ugovorom i rokovima, b) sredstva nije koristio namjenski, c) nije utrošio sva odobrena i doznačena sredstva, d) iz neopravdanih razloga nije podnio opisno i financijsko izvješće u propisanom roku, e) onemogući službenoj osobi Davatelja financijskih sredstava neposredni uvid u provedbu planiranih aktivnosti Programa.

U slučaju iz stavka 1. ovoga članka daljnja isplata biti će obustavljena, a Korisnik je dužan vratiti primljena nenamjenski utrošena ili neutrošena sredstva uz obračunate kamate, utvrđene u poslovnoj banci, Davatelju financijskih sredstava u roku od 30 dana od dana primitka pisane obavijesti Davatelja financijskih sredstava o potrebi vraćanja primljenih sredstava.

Davatelj financijskih sredstava ima pravo u cijelosti obustaviti dodjelu ili smanjiti iznos sredstava iz točke 2. ovog Ugovora za provedbu programa u slučaju da dođe do poremećaja u ostvarenju iznosa i dinamike planiranih prihoda Zajednice tehničke kulture Zadarske županije za 2024. godinu.

U slučaju iz stavka 1. ovoga članka, Korisnik sredstava dužan je potpisati aneks ovome ugovoru kojega mu dostavi Davatelj financijskih sredstava.

Korisnik se obvezuje pravodobno izvijestiti Davatelja financijskih sredstava o eventualnim objektivnim smetnjama tijekom realizacije programa koje potpuno onemogućuju ili bitno mijenjaju izvršenje programa kako bi se mogle ugovoriti izmjene ugovornih obveza.

Svaka izmjena ugovornih obveza treba biti zatražena i odobrena u pisanom obliku. Zahtjev za prenamjenu dijela sredstava Korisnik dostavlja Davatelju financijskih sredstava pravodobno u pisanom obliku s obrazloženjem i s prijedlogom novog obrasca proračuna provedbe programa.

Davatelj financijskih sredstava ima pravo ne odobriti prenamjenu dijela sredstava ukoliko se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu.

Davatelj financijskih sredstava ne snosi nikakvu odgovornost za eventualne štete proizašle iz bilo koje aktivnosti Korisnika u provedbi ugovornog programa.

Ugovorne strane činit će razumne napore da bi na prijateljski i miran način riješile bilo kakav spor koji bi mogao nastavit u vezi ovog Ugovora, u protivnom ugovara se nadležnost Općinskog suda u Zadru.

Ovaj Ugovor sastavljen je u 2 (dva) istovjetna jednako važeća primjerka od kojih svaka stranka zadržava 1 (jedan) primjerak.

U znak prihvata svih prava i obveza iz ovog ugovora, ugovorne strane vlastoručno ga potpisuju.

|  |  |  |
| --- | --- | --- |
| **DAVATELJ FINANCIJSKIH SREDSTAVA** |  | **KORISNIK** |
| **ZAJEDNICA TEHNIČKE KULTURE ZADARSKE ŽUPANIJE** |  | **UDRUGA** |
| Zastupana po |  | Zastupana po |
|  |  |  |
|  |  |  |
|  |  |  |
| Potpis |  | Potpis |